जानकारी के मुताबिक दिल्ली में अगले 3 दिनों तक आंशिक बादल छाये रहेंगे। साथ ही 9 और 10 जुलाई को जमकर बारिश होने की आशंका जताई जा रही है। इसके अलावा मौसम विभाग ने 11 जुलाई को दिल्ली के अधिकांश इलाकों में तूफान और तेज बारिश की आशंका जताई है। इस बीच 11 जुलाई तक दिल्ली में न्यूनतम तापमान 29 डिग्री सेल्सियस रहने का पूर्वानुमान लगाया जा रहा है, जबकि शनिवार और रविवार को अधिकतम तापमान 39 डिग्री सेल्सियस रहेगा। हालांकि 8 जुलाई को यह 40 डिग्री सेल्सियस तक पहुंचने का अनुमान है।